TCMC แรง 2 วันติด! บวกต่อ 17% นิวไฮในรอบ 9 เดือน คาดเก็งฯราคาต่ำบุ๊ก-พื้นฐานเด่น
TCMC แรง 2 วันติด! บวกต่อ 17% นิวไฮในรอบ 9 เดือน คาดเก็งฯราคาต่ำบุ๊ก-พื้นฐานเด่น โดย ณ เวลา 10.29 น. อยู่ที่ระดับ 2.88 บาท วก 0.42 บาท หรือ 17.07% ด้วยมูลค่าซื้อขาย 85.49 ล้านบาท
4 มี.ค. 2562

ผู้สื่อข่าวรายงานว่า บริษัท ทีซีเอ็ม คอร์ปอเรชั่น จำกัด (มหาชน) หรือ TCMC ณ เวลา 10.29 น. อยู่ที่ระดับ 2.88 บาท วก 0.42 บาท หรือ 17.07% ด้วยมูลค่าซื้อขาย 85.49 ล้านบาท โดยราคาหุ้นปรับตัวแรงในรอบ 9 เดือน โดยนับตั้งแต่หุ้นขึ้นไปทดสอบระดับ 2.94 บาท เมื่อวันที่ 15 พ.ค.61 และแรงต่อเนื่องจากเมื่อวันศุกร์ที่ผ่านปิดซิลลิ่งของวัน คาดราคาหุ้นปรับตัวแรงเนื่องจากนักลงทุนเข้ามาเก็งกำไรราคาหุ้นยังถูกและพื้ฯบานบริษัทแข็งแกร่ง

ขณะที่ราคา TCMC มีความน่าสนใจโดยเห็นได้จากราคาหุ้นที่ต่ำกว่า P/BV อยู่ที่ระดับ 0.66 เท่า และราคาหุ้นต่ำกว่ามูลค่าหุ้นทางบัญชีต่อหุ้นซึ่งอยู่ที่ระดับ 3.74 บาท
 
ผลการดำเนินงานบริษัทในช่วงที่ผ่านมา

ขณะที่ผลการดำเนินงานปี 23561 มีกำไรสุทธิ 270.96 ล้านบาท โต 23.79% จากปีก่อน 218.89 ล้านบาท  เนื่องจากการขายและบริการในปี 2561 จำนวน 9,546.56 ล้านบาท เพิ่มขึ้นจากปีก่อนที่ 7,633.14 ล้านบาท คิดเป็นร้อยละ 25.07 นอกจากนี้บริษัทมีต้นทุนขายและบริการคิดเป็นอัตราส่วนร้อยละ 61.82 ของยอดขายลดลงจากปีก่อนที่ร้อยละ 65.89
พร้อมกันนี้ บริษัทประกาศจ่ายปันผลจากงวดดำเนินงานวันที่ 1 ม.ค. 2561 ถึงวันที่ 31 ธ.ค. 2561 เป็นเงินสด 0.09 บาทต่อหุ้น กำหนดขึ้น XD วันที่ 21 มี.ค.62 และกำหนดจ่าย 24 พ.ค.62